Cerere de decizie preliminară introdusă de Juzgado de lo Social de Cádiz (Spania) la 12 mai 2017 – Moisés Vadillo González/Alestis Aerospace S.L.
(Cauza C-252/17)
Limba de procedură: spaniola
Instanța de trimitere
Juzgado de lo Social de Cádiz
Părțile din procedura principală
Reclamant: Moisés Vadillo González
Pârâtă: Alestis Aerospace S.L.
Întrebările preliminare
Directiva 2010/18/UE1 se opune unei interpretări a articolului 37 alineatul 4 din ET (dreptul de a absenta de la lucru timp de o oră zilnic până când copilul împlinește vârsta de 9 luni) potrivit căreia, indiferent de sexul părinților, dreptul menționat nu poate fi acordat unui părinte-lucrător care îl solicită în cazul în care celălalt părinte nu este încadrat în muncă?
Articolul 3 din Directiva 2006/54/CE2, care urmărește să asigure egalitatea deplină între bărbați și femei în viața profesională, se opune unei interpretări a articolului 37 alineatul 4 din ET potrivit căreia, dacă tatăl lucrează, el nu beneficiază de acest drept dacă mama copilului, soția sa, nu este încadrată în muncă?
____________
1     Directiva 2010/18/UE a Consiliului din 8 martie 2010 de punere în aplicare a Acordului cadru revizuit privind concediul pentru creșterea copilului încheiat de BUSINESSEUROPE, UEAPME, CEEP și CES și de abrogare a Directivei 96/34/CE (JO 2010, L 68, p. 13).
2
Directiva 2006/54/CE a Parlamentului European și a Consiliului din 5 iulie 2006 privind punerea în aplicare a principiului egalității de șanse și al egalității de tratament între bărbați și femei în materie de încadrare în muncă și de muncă (reformă) (JO 2006, L 204, p. 23, Ediție specială, 5/vol. 8, p. 262).